b'\n_START_ARTICLE_\nTed Bundy\n_START_SECTION_\nModus operandi in profil \xc5\xbertev\n_START_PARAGRAPH_\nTed Bundy je bil organiziran in prera\xc4\x8dunljiv kriminalec, ki je pri svojem delu uporabljal ob\xc5\xa1irno znanje metodologijo dr\xc5\xbeavnih slu\xc5\xbeb za pregon kriminalitete. Zaradi svojega specialnega znanja se je leta in leta uspe\xc5\xa1no izogibal identifikaciji in prijetju. Njegova prizori\xc5\xa1\xc4\x8da zlo\xc4\x8dina so bila razkropljena po geografsko obse\xc5\xbenem obmo\xc4\x8dju. Preden so organi za pregon spoznali, da je storilec umorov eden, je Bundy zagre\xc5\xa1il \xc5\xbee 20 umorov. Za svoje metode napada je izbral pretepanje in davljenje \xc5\xbertev, dve dokaj tihi tehniki, ki ju je mogo\xc4\x8de izpeljati z gospodinjskim orodjem. Bundy se je strogo izogibal strelnemu oro\xc5\xbeju, povzro\xc4\x8danju hrupa in ostalim prijemom, ki  pu\xc5\xa1\xc4\x8dajo kakr\xc5\xa1nekoli dokaze. Bil je zelo moder in v zelo kratkem \xc4\x8dasu je pregledal okolico in na\xc5\xa1el varne to\xc4\x8dke, kjer se je lahko skril in tam mu\xc4\x8dil \xc5\xbertve. Prav tako je bil zelo spreten pri zakrivanju materialnih dokazov. Na nobenem kraju dejanja niso na\xc5\xa1li njegovih prstnih odtisov ali katerih drugih sledi. Pri svoji obrambi je poudaril dejstvo pomanjkanja materialnih dokazov za obsodbo. Zagovarjal se je kot nedol\xc5\xbeen skozi celoten proces sojenja.'